**Atodiad 3 - Templed cynllun gweithredu**

Rhestr wirio rheolwyr i'w defnyddio ar y cyd â gweithiwr sy'n trawsnewid.

|  |  |
| --- | --- |
| Ydych wedi darllen y canllawiau Trawsrywedd? |  |
| Ydych chi wedi gofyn am gymorth gan y tîm Adnoddau Dynol? Am resymau cyfrinachedd, cytunwch â'r gweithiwr ynghylch pa wybodaeth y dylid ei rhannu â'r Partner Busnes Adnoddau Dynol |  |
| Ydych chi wedi amlinellu'r cymorth sydd ar gael i'r gweithiwr:* Gwasanaethau Galwedigaethol, Gwasanaethau Diogelwch a Llesiant?
* Amser o'r Gwaith?
* Addasiadau rhesymol?
 |  |
| Ydych chi wedi siarad â'r gweithiwr i ddod i ddeall am unrhyw bryderon a allai fod ganddynt ynghylch y broses drawsnewid ac unrhyw effaith ganfyddedig ar y gweithle a'u cydweithwyr? |  |
| Ydych chi wedi cytuno ynghylch dull gweithredu - dan arweiniad y gweithiwr ac sy'n cynnwys: * diweddaru cofnodion
* cytuno ynghylch unrhyw addasiadau i'r gweithle
* cynllunio a chytuno ynghylch absenoldeb ar gyfer y broses drawsnewid
* cytuno ar ddull i roi gwybod i gydweithwyr.
* cytuno pa gyfleusterau fydd yn cael eu defnyddio.
* cytuno ar drefniadau'r diwrnod cyntaf?
 |  |

|  |
| --- |
| **Diweddaru cofnodion** |
| Ydych chi wedi cytuno â'r gweithiwr ynghylch pwy fydd yn diweddaru cofnodion amrywiol? |  |
| Ydych chi wedi cytuno ar y dyddiad y dylid diweddaru cofnodion personol (teitl, enw cyntaf, enw'r teulu a rhywedd)? Dylai amseriad y newidiadau i'r cofnodion fod yn gydamserol cyn belled ag y bo modd. |  |
| Os ydych yn diweddaru cofnodion, a ydych wedi cytuno â'r gweithiwr ynghylch pa wybodaeth bersonol y dylid ei rhannu â chydweithwyr? |  |
| Ydych chi neu'r gweithiwr wedi diweddaru'r cofnodion canlynol? * Adnoddau Dynol a'r gyflogres - dylid cadw'r rhif staff sydd eisoes yn bodoli.
* Cyfeiriad e-bost - argymhellir creu cyfrif newydd.
* Systemau TG
* Rhestri dosbarthu
* Cyfeiriaduron staff
* Cerdyn diogelwch
* Cofnod pensiwn
* Rotâu
* Bathodynnau enw
* Cyfeirlyfr ffôn

Dylid diweddaru cofnodion fel bod yr holl gyfeiriadau presennol a'r rhai yn y dyfodol yn cyfeirio at fanylion newydd y gweithiwr a dylai cofnodion cyn y cyfnod trawsnewid gael eu dileu cyn belled ag y bo modd. |  |
| Ydych chi wedi pennu cysylltiadau adrannol yn yr adran Adnoddau Dynol, y gyflogres a TG rhag ofn y bydd trafferthion? Bydd eich Partner Busnes Adnoddau Dynol yn gallu eich cynorthwyo i bennu'r cysylltiadau hyn. |  |

|  |
| --- |
| **Addasiadau i'r gweithle** |
| Ydych chi wedi cytuno ynghylch unrhyw addasiadau dros dro i'r gweithle neu yn y tymor hir?Er enghraifft* amser o'r gwaith
* newid rôl neu ddyletswyddau.
* asesiad risg yn dilyn llawdriniaeth.
* gweithio hyblyg yn dilyn triniaeth sy'n ymwneud â blew ar yr wyneb
 |  |

|  |
| --- |
| **Amser o'r gwaith ar gyfer trawsnewid** |
| Ydych chi wedi cytuno ynghylch yr amser disgwyliedig o'r gwaith i fynychu apwyntiadau neu ymgymryd â thriniaethau sy'n ymwneud ag ailbennu rhywedd, yn unol â pholisi Amser o’r Gwaith yr Awdurdod? |  |

|  |
| --- |
| **Defnyddio cyfleusterau** |
| Ydych chi wedi trafod [diweddariad](https://www.equalityhumanrights.com/media-centre/interim-update-practical-implications-uk-supreme-court-judgment) interim y Comisiwn Cydraddoldeb a Hawliau Dynol ynghylch goblygiadau ymarferol Dyfarniad y Goruchaf Lys a gyhoeddwyd ar 25 Ebrill 2025? |  |

|  |
| --- |
| **Hysbysu cydweithwyr** |
| Ydych wedi cytuno â'r gweithiwr ynghylch sut a phryd y bydd cydweithwyr yn cael gwybod am y broses drawsnewid? Gellid gwneud hyn ar sail un i un, mewn grwpiau neu mewn neges e-bost. |  |
| Ydych chi neu'r gweithiwr wedi rhoi gwybod i gydweithwyr?* beth fydd yn digwydd a phryd?
* beth yw eu cyfrifoldebau?
* sut y gallant helpu a chefnogi'r gweithiwr?
* am y ffeithiau ond nid manylion graffig?
 |  |
| Os yw'r gweithiwr wedi penderfynu rhoi gwybod i'w gydweithwyr ei hun, ydy'r gweithiwr wedi dweud wrthych pryd y bydd hyn yn digwydd er mwyn i chi allu darparu cymorth yn ôl y gofyn? |  |

|  |
| --- |
| **Trefniadau'r diwrnod cyntaf** |
| Bydd yn well gan rai gweithwyr gymryd seibiant byr i baratoi ar gyfer dychwelyd i'r gwaith yn y rhywedd. Ydych chi wedi trefnu'r canlynol:* bod ffrind yn cwrdd â'r gweithiwr yn y dderbynfa ac yn mynd gyda nhw yn ôl i'r gweithle?
* apwyntiad ar gyfer cerdyn diogelwch?
* cyfarfod un i un â'r gweithiwr i drafod cefnogaeth barhaus?
* bod gwisg newydd yn cael ei darparu fel y bo'n briodol?
 |  |

|  |
| --- |
| **Trosglwyddo i reolwr newydd** |
| Ydych chi wedi siarad â'r gweithiwr i gytuno ynghylch pa wybodaeth y dylid ei rhannu â'r rheolwr newydd?Ydych chi wedi trefnu cyfarfod ar eich cyfer chi, y gweithiwr a'r rheolwr newydd i drafod yr hyn sydd wedi digwydd hyd yma a'r hyn sydd wedi'i gynllunio ar gyfer y dyfodol? Dylid trafod absenoldeb oherwydd salwch neu absenoldeb arbennig blaenorol er mwyn sicrhau eu bod yn cael eu nodi'n gywir.absence should be covered to ensure they are accounted for accurately. |  |